***Výbor Národnej rady Slovenskej republiky***

 ***pre financie a rozpočet***

 **35. schôdza výboru**

Číslo: KNR-VFR-2139/2024-10

**156**

**Uznesenie**

**Výboru Národnej rady Slovenskej republiky pre financie a rozpočet**

**z 19. novembra 2024**

## Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 502) v druhom čítaní a

1. **súhlasí**

## s vládnym návrhom zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 502);

1. **odporúča**

 **Národnej rade Slovenskej republiky**

## vládny návrh zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 502), schváliť so zmenami a doplnkami tak, ako sú uvedené v prílohe tohto uznesenia;

1. **ukladá**

**predsedovi výboru,**

aby **spracoval** výsledky rokovania Výboru Národnej rady Slovenskej republiky pre financie a rozpočet z 19. novembra 2024 o tomto návrhu zákona spolu s výsledkami rokovania výborov Národnej rady Slovenskej republiky do písomnej spoločnej správy výborov Národnej rady Slovenskej republiky a **predložil** ju na schválenie gestorskému výboru.

 **Ján Blcháč v. r.** predseda výboru

 **Igor Válek**

 **Marián Viskupič**

 overovatelia výboru

**P r í l o h a**

**k uzneseniu Výboru**

**Národnej rady Slovenskej republiky**

**pre financie a rozpočet**

**č. 156** **z 19. novembra 2024**

**Pozmeňujúce a doplňujúce návrhy**

## k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 502)

1. V čl. I bode 1 § 14a ods. 1 sa za text „§ 14“ vkladá text „ods. 2“.

Odôvodnenie

Ide o spresnenie vnútorného odkazu.

1. V čl. I bode 1 § 14a ods. 2 sa slová „NACE Rev. 2 podľa osobitného predpisu,11)“ nahrádzajú slovami „NACE podľa osobitných predpisov,11)“.

Poznámka pod čiarou k odkazu 11 znie:

„11) Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30. 12. 2006) v platnom znení.

 § 19 ods. 2 zákona č. 540/2001 Z. z.“.

Odôvodnenie

Ide o úpravu označenia nomenklatúry v súlade s delegovaným nariadením (EÚ) 2023/137, ktoré je ostatnou novelizáciou nariadenia (ES) č. 1893/2006 a doplnenie poznámky pod čiarou o ďalší relevantný právny predpis.

1. V čl. I bode 1 § 14a ods. 2 sa vypúšťajú slová „zostavil a“.

Odôvodnenie

Ide o spresnenie ustanovenia tak, aby bolo jednoznačné, že splnenie podmienok podľa §14 ods. 2 druhej vety sa viaže na uloženú riadnu účtovnú závierku. Slová „zostavil a“ sa v danej súvislosti javia ako nadbytočné, nakoľko medzi zostavením a uložením účtovnej závierky môže uplynúť dlhšie časové obdobie.

1. V čl. I bode 1 § 14a ods. 2 poslednej vete sa slovo „uzavrie“ nahrádza slovom „uzatvorí“.

Odôvodnenie

Ide o zjednotenie terminológie v rámci predmetného ustanovenia.

1. V čl. I bode 1 § 14a ods. 4 sa slová „NACE Rev. 211)“ nahrádzajú slovami „NACE podľa osobitných predpisov11)“.

Odôvodnenie

Ide o úpravu označenia nomenklatúry v súlade s delegovaným nariadením (EÚ) 2023/137, ktoré je ostatnou novelizáciou nariadenia (ES) č. 1893/2006 tak, aby bola uvádzaná v celom znení zákona jednotne.

1. V čl. I bode 1 § 14a odsek 5 znie:

„(5) Zoznam kódov činností klasifikovaných v nomenklatúre NACE podľa osobitných predpisov,11) pri ktorých vzniká oznamovacia povinnosť podľa odseku 2, výšku pomernej časti výnosov z hospodárskej činnosti z týchto činností, výšku výnosov z hospodárskej činnosti za posledné účtovné obdobie, vybrané tovary, dátovú štruktúru oznamovaných cenových informácií o vybraných tovaroch, periodicitu oznamovania cenových informácií o vybraných tovaroch a lehotu na oznamovanie týchto informácií ustanoví ministerstvo všeobecne záväzným právnym predpisom.“.

Odôvodnenie

Spresnenie splnomocňovacieho ustanovenia s cieľom ustanoviť zoznam vybraných NACE kódov, ktoré označujú činnosti, pri ktorých vzniká povinnosť oznamovať cenové informácie o vybraných tovaroch. Zároveň dôvodom spresnenia splnomocňovacieho ustanovenia je, aby bolo jednoznačné, že sa nebudú ustanovovať nové kódy, ale sa ustanoví zoznam NACE kódov.